… і аб’яднаць інтарэсы дзяцей, бацькоў, настаўнікаў і грамадства, то атрымаем некалькі важкіх аргументаў супраць закрыцця Яцкавіцкай базавай школы. Гэта, па-першае, далёка не так і карысна дзецям; гэта, па-другое, выкіне на вуліцу паўтара дзясяткаў людзей (не бярэм у разлік міфы аб працаўладкаванні – пакажыце школу, дзе ёсць, напрыклад, вакансія настаўніка беларускай мовы); і гэта, па-трэцяе, прывядзе да паступовага заняпаду саму вёску. Бо, як гавораць мясцовыя, чатыры сотні чалавек тут жыве ў многім дзякуючы якраз школе – яе наяўнасць з’яўляецца істотным фактарам пры выбары месца жыхарства маладых сямей.